b'\n_START_ARTICLE_\n19 Fortuna\n_START_SECTION_\nOdkritje\n_START_PARAGRAPH_\nAsteroid je odkril John Russell Hind (1823 \xe2\x80\x93 1895) 22. avgusta 1852. Ime je dobil po Fortuni, boginji sre\xc4\x8de iz rimske mitologije.\n_START_SECTION_\nLastnosti\n_START_PARAGRAPH_\nAsteroid Fortuna je eden izmed najve\xc4\x8djih asteroidov v asteroidnem pasu. Njegov premer je 225 km.Sestavljen je podobno kot Cerera. Ima temno povr\xc5\xa1ino, ki vsebuje enostavne organske snovi (tudi tolin). Na povr\xc5\xa1ini ka\xc5\xbee tudi sledi vesoljske erozije. Njegov albedo je 0,037. Za pot okrog Sonca potrebuje 3,81 let. Njegova tirnica je nagnjena proti ekliptiki za 1,573\xc2\xb0. Okrog svoje osi se zavrti v 7,445 urah.\n_START_SECTION_\nNaravni sateliti\n_START_PARAGRAPH_\nV letu 1993 so s pomo\xc4\x8djo Vesoljskega teleskopa Hubble opazovali asteroid Fortuna. Oblika asteroida je bila skoraj krogla. Iskali so tudi naravne satelite (lune). Na\xc5\xa1li niso nobenega.\n_START_SECTION_\nOkultacije\n_START_PARAGRAPH_\nDoslej so opazovali ve\xc4\x8dje \xc5\xa1tevilo okultacij z zvezdami.'